Raport ştiinţific asupra proiectului PCE-2012-4-0594: etapa unică 2013 (2.09.2013-13.12.2013) și etapa unică 2014 (14.12.2013-15.12.2014)

## 2. Diseminarea rezultatelor Conferințe: 2.1. Amintiri din ilegalitatea comunistă. Paul Cornea & Alexandru Elias în dialog cu Adrian Cioroianu (mai 2014)

Alexandru Elias și Paul Cornea au fost de acord să își depene amintirile (și) în fața unui public mai larg, interviurile fiind conduse de Adrian Cioroianu sub forma unei discuții deschise cu publicul, în cadrul evenimentului de lansare al proiectului (rezultatul anticipat 3.2), conferința Amintiri din ilegalitatea comunistă. Paul Cornea & Alexandru Elias în dialog cu Adrian Cioroianu (Facultatea de Istorie, Universitatea din București, 12 mai 2014). Evenimentul s-a bucurat de un real succes, beneficiind de prezența unui numeros public. Toate detaliile și materialele prezente în cadrul conferinței, ca și înregistrarea acesteia pot fi accesate pe pagina proiectului, la Secțiunea Rezultate/ Amintiri din Ilegalitatea Comunistă ( eveniment, 12.05.2014.)

## 2.2 Comuniști români în Rezistența Franceză. Vladimir Tismăneanu în dialog cu Adrian Cioroianu (iunie 2014)

Succesul acestui prim eveniment ne-a determinat să organizăm încă o conferință adresată publicului larg, neplanificată inițial. Profitând de prezența în țară a profesorului Vladimir Tismăneanu (Universitatea Maryland, SUA), unul dintre cei mai reputați cunoscători ai istoriei comunismului românesc și mondial, și care a răspuns cu solicitudine invitației noastre, am organizat o discuție publică referitoare la Comuniști români în Rezistența Franceză. Vladimir Tismăneanu în dialog cu Adrian Cioroianu. Dialogul s-a desfășurat pe 4 iunie 2014 în Amfiteatrul Iorga al Facultății de Istorie, în prezența unui public tânăr, mai numeros ca la primul eveniment. Toate detaliile și materialele prezentate la conferință, ca și înregistrarea audio a acesteia pot fi accesate pe pagina proiectului, la Secțiunea Rezultate/ Comuniști români în Rezistența Franceză (eveniment, 04.06.2014) 2.3. Experienţele Primului Război Mondial şi tentația comunismului. Cazul Gheorghe Cristescu- Plăpumarul (iunie 2014) În cadrul conferinţei „Marele Război” – cauză a totalitarismului în secolul XX?”, organizată de Institutul Național de Studiu al Totalitarismului (Academia Română) la București pe data de 12 iunie 2014, Dumitru Lăcătuşu a susținut prezentarea Experienţele Primului Război Mondial şi tentația comunismului. Cazul Gheorghe Cristescu-Plăpumarul. Prezentarea s-a concentrat asupra perioadei Primului Război Mondial şi începutul anilor ’20 din biografia lui Gh. Plăpumaru, primul secretar al Partidului Comunist din România, cu scopul de a vedea în ce măsură experienţele prin care a trecut în timpul primei conflagrații mondiale a secolului XX l-au influenţat şi determinat să se înregimenteze în mişcarea comunistă.

2.4. Sex, ethnic and regional distribution – the membership of the Romanian Communist Party during its underground years, partial results (noiembrie 2014)

În cadrul celei de-a 11 Conferințe Anuale a Societății de Antropologie Socială și Culturală 2014, organizată la Cluj-Napoca de către Universitatea Babeș-Bolyai în colaborare cu Societatea Română de